Tilbud i nettbanken – Når du betaler en regning til en bedrift som tilbyr betaling med AvtaleGiro, vil du finne det under «Forslag til avtaler» under «Betaling/overføring»  Ved å akseptere tilbudet opprettes avtalen. Det kan ta noen uker før avtalen trer i kraft og regninger du mottar i posten i mellomtiden må betales som normalt.
På bedriftens nettside – Flere av bedriftene som tilbyr betaling med AvtaleGiro har tilrettelagt for at du skal kunne opprette AvtaleGiro på deres egne nettsider. Gå inn på nettsiden, finn frem til AvtaleGiro og opprett avtale med BankID.
Tilbud i posten– Du kan oppleve at bedrifter du betaler regninger til, sender deg tilbud om AvtaleGiro i posten. Fyll ut svarkupongen og send den i retur.
Kontakt banken – Kontakt kundeservice i din bank eller gå innom nærmeste kontor for å opprette en avtale.